

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

Povjerenstvo za provedbu oglasa

KLASA: 112-01/18-01/40

URBROJ: 2186-06-01/18-79

Petrijanec, 2. studenoga 2018.

Na temelju članka 20. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11 i 4/18), Povjerenstvo za provedbu oglasa upućuje

**POZIV NA PRETHODNU PROVJERU ZNANJA I SPOSOBNOSTI KANDIDATA**

**(PISANO TESTIRANJE I INTERVJU)**

koji ispunjavaju formalne uvjete iz oglasa za prijam u službu na određeno vrijeme, za radno mjesto **viši stručni suradnik za EU projekte – voditelj projekta – Projekt "Zaželi – pomoć u zajednici za starije osobe"** u Jedinstvenom upravnom odjelu Općine Petrijanec.

Provjera znanja i sposobnosti kandidata održat će se u **četvrtak,**  **8. studenoga 2018. godine u** **16:00** **sati** u prostorijama Općine Petrijanec, Vladimira Nazora 157, 42206 Petrijanec.

Prethodna provjera znanja i sposobnosti provodi se s kandidatima prijavljenim na oglas koji ispunjavaju formalne uvjete iz oglasa, a o čemu će, zbog zaštite osobnih podataka, biti obaviješteni elektroničkim putem na e-mail adresu naznačenu u prijavi na oglas ili putem telefona.

 Kandidati koji ostvare najmanje 50% bodova iz svakog dijela provjere znanja i sposobnosti (pisanog testiranja) bit će pozvani na intervju.

 Intervju će se održati u **petak,** **9.** **studenoga 2018. godine, s početkom u 16:00 sati u prostorijama Općine Petrijanec, Vladimira Nazora 157, 42206 Petrijanec.**

U slučaju promjene termina, obavijest o tome, kao i o novom terminu, pravodobno će biti objavljena putem web stranice [www.petrijanec.hr](http://www.petrijanec.hr) i oglasne ploče Općine Petrijanec.

Na provjeru znanja i sposobnosti kandidati su dužni ponijeti sa sobom važeću osobnu iskaznicu ili drugu odgovarajuću identifikacijsku ispravu s fotografijom radi utvrđivanja identiteta, a na pisano testiranje i kemijsku olovku kojom će pisati test. Kandidati koji ne mogu dokazati identitet neće moći pristupiti testiranju.

 Kandidati sami snose troškove dolaska na prethodnu provjeru znanja i sposobnosti.

 Za kandidata koji ne pristupi pisanom testiranju, bez obzira na razlog, smatrat će se da je povukao prijavu na oglas kao i za kandidata koji je pozvan na intervju, a istome se ne odazove.

 **Objavom ovog poziva kandidati se smatraju obaviještenima o pozivu na prethodnu provjeru znanja i sposobnosti.**

 Ovaj poziv objavljuje se na web stranici [www.petrijanec.hr](http://www.petrijanec.hr) i oglasnoj ploči Općine Petrijanec. Način obavljanja prethodne provjere znanja i sposobnosti, pravni i drugi izvori za testiranje, pravila i postupak testiranja objavljeni su u tekstu Obavijest i upute kandidatima po raspisanom oglasu za prijam u službu u Jedinstveni upravni odjel Općine Petrijanec, na web stranici [www.petrijanec.hr](http://www.petrijanec.hr).

 **Povjerenstvo za provedbu oglasa**